Katakan Pada Dia

Katakan Pada Dia ialah sebuah siri drama televisyen Malaysia 2023 arahan Pali Yahya, dibintangi oleh Nina KSC dan Izzue Islam. Siri ini memulakan tayangan perdana di Drama On 2, TV2 bermula 12 Jun 2023 menggantikan Wasilah Kasih.

Sinopsis
Mengisahkan tentang kegigihan dan ketabahan hati Yoke Lin, seorang gadis remaja yang sedang menunggu keputusan peperiksaan SPM dan bercita-cita melanjutkan pelajaran hingga ke universiti. Dalam penantian menunggu keputusan itu, Yoke Lin mengisi waktu lapangnya dengan melibatkan diri dalam pementasan sebuah drama bertajuk ' Keris Pusaka' yang bertujuan mengutip derma bagi mengisi tabung membina asrama anak-anak yatim pelbagai kaum di tempatnya. Penglibatan Yoke Lin berlakon dalam drama Melayu dengan memegang watak Anum mendapat tentangan daripada bapanya tetapi mendapat sokongan daripada Encik Phang (yang bersikap terbuka), Sakinah, Aida, Mona dan sebagainya.

Yoke Lin sebagai generasi baru Malaysia berusaha menjayakan pementasan itu bertujuan menguatkan perpaduan dalam kalangan penduduk kampungnya yang berbilang kaum. Akhirnya, selepas menempuh pelbagai halangan, ibunya memberi galakan dan diikuti oleh perubahan sikap bapanya yang menyokong kegiatan seni dramanya itu. Bapanya memberi selendang kepada Yoke Lin untuk digunakan dalam pementasan drama purba itu sebagai dorongan kepadanya agar usaha positifnya itu akan berjaya dengan cemerlang untuk mengutip derma bagi membina asrama anak-anak yatim semua kaum itu.
Pelakon
Pelakon utama
 Nina KSC sebagai Yoke Lin
 Izzue Islam sebagai Johan
Pelakon pembantu
 Amyza Aznan sebagai Prof Melah
 Hashmithaa Selvam sebagai Uma
 Janet Khoo sebagai Peggy
 Jesse Lim sebagai Mr. Lee
 Ooi Liang Chia sebagai Wong Yu
 Shazia Rozaini sebagai Haslina 
 Silfeny Osman sebagai Sakinah
 Sugeindhiran sebagai Shankar
 Wanns Ahmad sebagai Rosli
Rujukan
Kategori:Drama Melayu 2023
Kategori:Drama adaptasi novel di Malaysia
Kategori:Rancangan TV2